b'\n_START_ARTICLE_\nAskoli Pi\xc4\x8denas\n_START_SECTION_\nIstorija\n_START_PARAGRAPH_\nGyvenviet\xc4\x99 \xc4\xafk\xc5\xabr\xc4\x97 gentis pi\xc4\x8denai. Rom\xc4\x97n\xc5\xb3 laikais vadinosi Asculum Picenum. Ji buvo prie Via Salaria kelio, kuriuo i\xc5\xa1 Adrijos pakrant\xc4\x97s \xc4\xaf Rom\xc4\x85 buvo gabenama druska. 268 m. pr. m. e. Askoli Pi\xc4\x8denas civitas foederata t. y. nominaliai nuo Romos nepriklausomu miestu. 91 m. pr. m. e. su kitais Vidurio Italijos miestas jis sukilo prie\xc5\xa1 Rom\xc4\x85, bet 89 m. pr. m. e. Askol\xc4\xaf Pi\xc4\x8den\xc4\x85 u\xc5\xbe\xc4\x97m\xc4\x97 ir sugriov\xc4\x97 Pomp\xc4\x97jus Strabonas. Po to miesto gyventojai gavo Romos pilietyb\xc4\x99._NEWLINE_Viduram\xc5\xbeiais miest\xc4\x85 nusiaub\xc4\x97 ostgotai, po to lombardai, vadovaujami karaliaus Faroaldo 578 m. Po to Askoli Pi\xc4\x8denas du \xc5\xa1imtme\xc4\x8dius priklaus\xc4\x97 Spoleto kunigaik\xc5\xa1tystei (593-789 m.) ir buvo frank\xc5\xb3 valdomas per vikarus, bet ilgainiui mieste \xc4\xafsigal\xc4\x97jo vyskupai._NEWLINE_1189 m. Askoli Pi\xc4\x8denas tapo miestu valstybe, bet d\xc4\x97l vidini\xc5\xb3 nesutarim\xc5\xb3 atsirado galimyb\xc4\x97 diktatoriui i\xc5\xa1 u\xc5\xbesienio. Pvz.: Galeotto I Malatesta (XIV a.), kuris i\xc5\xa1 prad\xc5\xbei\xc5\xb3 buvo samdytas karo vadas karui su Fermu, ir Francesco Sforza. Sforcos buvo i\xc5\xa1vyti 1482 m., bet miestui teko pripa\xc5\xbeinti popie\xc5\xbeiaus vald\xc5\xbei\xc4\x85. 1860 m. Askoli Pi\xc4\x8denas su Marke ir Umbrija buvo prijungtas prie Italijos karalyst\xc4\x97s.'